RS ส่งสินค้า “กัญชง” ป้อนตลาดสุขภาพ-สัตว์เลี้ยง หวังโกยรายได้ตามเป้า 500 ลบ.
RS เดินหน้าวิจัยและพัฒนาผลิตภัณฑ์อาหารเสริม รวมถึงเครื่องดื่มที่มีส่วนผสมจากกัญชง พร้อมส่งสินค้าจากสารสกัดกัญชง” – CBD ป้อนเข้าสู่ตลาด ตอบโจทย์ความต้องการของผู้บริโภคสำหรับสุขภาพและสัตว์เลี้ยง หวังโกยรายได้ตามเป้า 500 ลบ.
RS เดินหน้าวิจัยและพัฒนาผลิตภัณฑ์อาหารเสริม รวมถึงเครื่องดื่มที่มีส่วนผสมจากกัญชง พร้อมส่งสินค้าจากสารสกัดกัญชง” – CBD ป้อนเข้าสู่ตลาด ตอบโจทย์ความต้องการของผู้บริโภคสำหรับสุขภาพและสัตว์เลี้ยง
9 มิ.ย. 2565

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยว่า จากการที่รัฐบาลปลดล็อกกัญชาและกัญชงออกจากยาเสพติดประเภทที่ 5 ซึ่งประชาชนจะได้ใช้ประโยชน์จากพืชเศรษฐกิจนี้ บริษัท ไลฟ์สตาร์ จำกัด ในเครืออาร์เอส กรุ๊ป ได้เดินหน้าวิจัยและพัฒนาผลิตภัณฑ์อาหารเสริมและเครื่องดื่มที่มีส่วนผสมจากกัญชง เพื่อตอบโจทย์ความต้องการของผู้บริโภคที่ให้ความสำคัญกับสุขภาพและอยากลองใช้สารสกัดใหม่ๆ ที่คุณสมบัติหลากหลาย ซึ่งที่ผ่านมา ไลฟ์สตาร์ ถือเป็นผู้นำที่ได้วางจำหน่ายผลิตภัณฑ์ที่มีสารสกัดจากกัญชงมาอย่างต่อเนื่อง ได้แก่
ผลิตภัณฑ์เสริมอาหาร มัลติ ออยล์ พลัส น้ำมันเมล็ดกัญชง ผลิตภัณฑ์เสริมอาหารภายใต้  แบรนด์ well u ที่มีส่วนประกอบของน้ำมันจากธรรมชาติ และน้ำมันจากเมล็ดกัญชง
ผลิตภัณฑ์เสริมอาหาร คริลล์ออยล์ พลัส ซีบีดี ที่มีสารประกอบแคนนาบิไดออล หรือ CBD ซึ่งสกัดจากช่อดอกกัญชง ภายใต้แบรนด์ well u
คามูซีพลัสใบกัญชง เครื่องดื่มน้ำองุ่นขาว ผสมสารสกัดจากใบกัญชง และกาบา วิตามินบี12 พร้อมสารสกัดจากสุดยอดผลไม้ ผลคามู คามู และวิตามินซี 200%
คามูซี ซีบีดี ช็อต สูตรฮันนี เลมอน เครื่องดื่มกลิ่นน้ำผึ้งมะนาว ผสมสารสกัด CBD, วิตามินบีคอมเพล็กซ์ (B1, B6, B12) และแอล-ธีอะนีน (L-Theanine) สูตรน้ำตาล 0%
คามูซี ซีบีดี ช็อต สูตรคาโมมายล์ เครื่องดื่มกลิ่นคาโมมายด์ ผสมสารสกัด CBD, พร้อมคาโมมายล์ และเลมอนบาล์ม สูตรน้ำตาล 0%
โดยบริษัทยังให้ความสำคัญกับนวัตกรรมสุขภาพที่เหมาะกับสัตว์เลี้ยงด้วยการออกผลิตภัณฑ์ Lifemate Hemp Seed Oil แชมพูผสมสารสกัดจากน้ำมันเมล็ดกัญชงสำหรับสุนัขและแมว เพื่อตอบโจทย์เรื่องการดูแลสุขภาพในทุกมิติ มั่นใจผลิตภัณฑ์กลุ่มกัญชงจะช่วยผลักดันรายได้ให้เป็นไปตามเป้าของบริษัท
ขณะที่ นางพรพรรณ เตชรุ่งชัยกุล ประธานเจ้าหน้าที่บริหาร บริษัท ไลฟ์สตาร์ จำกัด กล่าวว่า บริษัทมุ่งมั่นสร้างสรรค์และคัดสรรนวัตกรรมใหม่ๆ เพื่อตอบโจทย์เงื่อนไขสุขภาพที่หลากหลาย ไม่ว่าจะสำหรับชีวิตคนหรือชีวิตสัตว์เลี้ยง ภายใต้คอนเซปต์ Innovative Wellness Product Company ซึ่งตลอดระยะเวลาที่ผ่านมา บริษัทมองเห็นโอกาสในการเติบโตจากกระแสความสนใจของผู้บริโภคที่ต้องการดูแลสุขภาพจากผลิตภัณฑ์กัญชง จึงร่วมมือกับสถาบันวิจัยชั้นนำศึกษาและคิดค้นสูตร เพื่อนำกัญชงมาพัฒนาและต่อยอดเป็นผลิตภัณฑ์นวัตกรรม และยังการันตีด้านความปลอดภัยต่อผู้บริโภคด้วยการรับรองมาตรฐานด้านอาหาร GHP ที่เข้มงวด ทำให้มั่นใจในคุณภาพการผลิต
นอกจากนี้ยังห่วงใยและใส่ใจสุขภาพสัตว์เลี้ยง โดยทำการวิจัยและพัฒนาสูตร เพื่อนำกัญชงมาพัฒนาและต่อยอดเป็นผลิตภัณฑ์นวัตกรรมและพร้อมส่งมอบผลิตภัณฑ์ที่มีสารสกัดจากกัญชงเป็นตัวแรกสำหรับสัตว์เลี้ยง คือ Lifemate Hemp Seed Oil แชมพูเมล็ดกัญชง สำหรับสุนัขและแมว สกัดจากน้ำมันเมล็ดกัญชงและสมุนไพรธรรมชาติ ปราศจากสารเคมี 12 ชนิด ไม่ก่อให้เกิดการระคายเคือง น้องเลียขนได้ไม่เป็นอันตราย ไม่มีกลูเตน ซึ่งประกอบไปด้วย 2 สูตร ได้แก่ สูตร Sensitive Skin สำหรับผิวบอบบาง แพ้ง่าย อ่อนโยนต่อผิว, สูตร Soft &amp; Silky เพื่อขนนุ่มลดการหลุดร่วงของเส้นขน
ขณะที่ผ่านมา สินค้า มัลติ ออยล์ พลัส น้ำมันเมล็ดกัญชง ได้รับการตอบรับที่ดีมากจากลูกค้าโดยยังคงมีแผนการจำหน่ายสินค้าที่มีส่วนประกอบของกัญชงและ CBD ในทุกไตรมาส รวมกว่า 10 ชนิด ภายในสิ้นปีนี้ เพื่อให้เข้าถึงความต้องการที่หลากหลายของผู้บริโภค และสนับสนุนรายได้ธุรกิจคอมเมิร์ซของ อาร์เอส กรุ๊ป ให้เติบโตอย่างแข็งแรงและยั่งยืน และคาดว่าสิ้นปี 2565 รายได้จากสินค้ากัญชงและ CBD จะมากกว่า 500 ล้านบาท ตามที่ตั้งเป้าไว้